钦定古今图书集成/明伦汇编/官常典/第491卷 > 冯智戴
## 钦定古今图书集成/明伦汇编/官常典/第491卷 > 冯智戴

按《唐书冯盎传》：盎子三十人，智戴知名，勇而有谋，能
抚众，得士死力，酋帅皆乐属之。常随父至洛阳，统本
部锐兵宿卫。炀帝弑，引其下逃归，时盗贼多，岭峤路
绝，智戴转战而前，至高源，俚帅胁为谋主。会盎至，智
戴得与盎俱去。后入朝，帝劳赐加等，授卫尉少卿。闻
其善兵，指云问曰：“‘下有贼，今可击乎’？对曰：‘云状如树，
方辰在金，金利木柔，击之胜’。”帝奇其对。累迁左武卫
将军。卒，赠洪州都督。